กองอสังหาฯโลตัส 3เดือนกำไร291ล.
กองทุนอสังหาฯ เทสโก้ โลตัส ไตรมาส 2 กำไร 291 ล้านบาท ครึ่งปีกอด 529 ล้านบาท
16 ต.ค. 2555

กองทุนอสังหาฯ เทสโก้ โลตัส ไตรมาส 2 กำไร 291 ล้านบาท ครึ่งปีกอด 529 ล้านบาท
กองทุนรวมอสังหาริมทรัพย์และสิทธิการเช่าเทสโก้ โลตัส รีเทล โกรท (TLGF) แจ้งตลาดหลักทรัพย์ ว่า ผลการดำเนินงานงวดไตรมาส 2 สิ้นสุดวันที่ 31 ส.ค. 2555 มีกำไรสุทธิ 291.30 ล้านบาท กำไรต่อหน่วย 0.1646 บาท
ขณะที่งวด 6 เดือนแรกมีกำไรสุทธิ 529.65 ล้านบาท กำไรต่อหน่วย 0.29992 บาท 
ทั้งนี้ จากงบการเงินในไตรมาส 2 กองทุนมีรายได้รวม 431.89 ล้านบาท แบ่งเป็นรายได้ค่าเช่าและบริการจำนวน 422.13 ล้านบาท รายได้ตลาดหลักทรัพย์ 4.69 ล้านบาท และรายได้อื่นๆ 5.05 ล้านบาท
ด้านค่าใช้จ่ายรวมมีจำนวน 139.56 ล้านบาท แบ่งเป็นค่าใช้จ่ายในการดำเนินโครงการ 56.03 ล้านบาท ค่าใช้จ่ายในการจัดตั้งกองทุนตัดจ่าย 40.52 ล้านบาท ค่าธรรมเนียมบริหารอสังหาริมทรัพย์ 26.54 ล้านบาท และค่าเช่าที่ดิน 10.28 ล้านบาท เป็นต้น
ปัจจุบันกองทุนลงทุนอยู่ในศูนย์การค้าเทสโก้ โลตัส 17 แห่ง กระจายอยู่ทั่วประเทศ โดยมีสัดส่วนที่เป็นเจ้าของกรรมสิทธิ์ (ฟรีโฮลด์) อยู่ที่ 73% และสิทธิการเช่า (ลีสต์โฮลด์) 27% และหลังจากเพิ่มทุนเพื่อซื้อศูนย์การค้าเทสโก้ โลตัส เพิ่มอีก 5 แห่ง จะส่งผลให้กองทุนมีสัดส่วนที่เป็นเจ้าของ 75% และที่เป็นสิทธิการเช่า 25%
กองทุนได้นสิทธิการเช
ทงนออกและเสนอขายหน่วยลงทุนเพิ่มจำนวนไม่เกิน 650 ล้านหน่วย และระดมทุนเพิ่มไม่เกิน 7,545 ล้านบาท เสนอขายผู้ถือหน่วยลงทุนเดิมที่มีรายชื่อในสมุดจดทะเบียนในวันที่ 5 พ.ย. 2555 โดยจะกำหนดราคาจากการสำรวจความต้องการนักลงทุนสถาบัน
ปัจจุบันกองทุนมีขนาดสินทรัพย์ 1.84 หมื่นล้านบาท หลังเพิ่มทุนจะเพิ่มเป็น 2.59 หมื่นล้านบาท ใหญ่ที่สุดในประเทศไทย
ด้านราคาหน่วยลงทุนของกองทุน TLGF ปิดตลาด วันที่ 15 ต.ค. ที่ 15 บาท ราคาไม่เปลี่ยนแปลง มูลค่าการซื้อขาย 15.78 ล้านบาท
ดังนั้น คิดเป็นผลตอบแทน 44% จากราคาเสนอขายหน่วยลงทุนครั้งแรกที่ 10.40 บาทต่อหน่วย และกองทุนเข้าซื้อขายในตลาดหลักทรัพย์วันแรกในวันที่ 19 มี.ค. 2555